Document ID: 32006R0409

KOMISIJOS REGLAMENTAS (EB) Nr. 409/2006
2006 m. kovo 9 d.
iš dalies keičiantis Reglamentus (EB) Nr. 174/1999, (EB) Nr. 581/2004 ir (EB) Nr. 582/2004 dėl užstato už eksporto licencijas pieno sektoriuje dydžių
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1255/1999 dėl bendro pieno ir pieno produktų rinkos organizavimo (1), ypač į jo 31 straipsnio 14 dalį,
kadangi:
(1)
1999 m. sausio 26 d. Komisijos reglamento (EB) Nr. 174/1999, nustatančio išsamias specialiąsias Tarybos reglamento (EEB) Nr. 804/68 taikymo taisykles dėl pieno ir pieno produktų eksporto licencijų ir eksporto grąžinamųjų išmokų (2), 9 straipsnyje yra nustatyti užstatai, kuriuos reikia pateikti eksporto licencijos prašymo pateikimo dieną.
(2)
2004 m. kovo 26 d. Komisijos reglamento (EB) Nr. 581/2004, skelbiančio nuolatinį eksporto grąžinamųjų išmokų už tam tikras sviesto rūšis konkursą (3), 3 straipsnyje ir 2004 m. kovo 26 d. Komisijos reglamento (EB) Nr. 582/2004, skelbiančio nuolatinį eksporto gražinamųjų išmokų už nugriebto pieno miltelius konkursą (4), 3 straipsnyje yra nustatyti užstato, kurį reikia pateikti iki paskutinės pasiūlymų pateikimo dienos, dydžiai.
(3)
Atsižvelgiant į pastarųjų mėnesių eksporto grąžinamųjų išmokų tendenciją, reikėtų pakoreguoti užstato dydžius, tuo pačiu užtikrinant, kad jie būtų pakankamai dideli, siekiant užkirsti kelią spekuliacinių paraiškų teikimui.
(4)
Siekiant nustatyti koreliaciją tarp grąžinamosios išmokos ir užstato dydžio ir siekiant taikyti suderintą metodą visoms taikomoms išmokoms, konkurso užstatų dydžius reikėtų nustatyti kaip tam tikrą procentą nuo išmokos sumos.
(5)
Todėl Reglamentus (EB) Nr. 174/1999, (EB) Nr. 581/2004 ir (EB) Nr. 582/2004 reikėtų atitinkamai iš dalies pakeisti.
(6)
Šiame reglamente numatytos priemonės atitinka Pieno ir pieno produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 174/1999 9 straipsnio 1 dalies a, b, c ir d punktai pakeičiami taip:
„a)
15 % grąžinamosios išmokos sumos už KN kodu 0405 žymimus produktus;
b)
15 % - už KN kodu 0402 10 žymimus produktus;
c)
15 % - už KN kodu 0406 žymimus produktus;
d)
15 % už kitus produktus.“.
2 straipsnis
Reglamento (EB) Nr. 581/2004 3 straipsnio 2 dalies pirma pastraipa pakeičiama taip:
„2. Pasiūlymo galiojimą užtikrinantis užstatas yra 15 % konkurso grąžinamosios išmokos naujausios didžiausios sumos, nustatytos produkto kodams ir paskirties šalims 1 straipsnio 1 dalyje.
Tačiau užstatas negali būti mažesnis kaip 6 eurai už 100 kilogramų.“.
3 straipsnis
Reglamento (EB) Nr. 582/2004 3 straipsnio 2 dalies pirma pastraipa pakeičiama taip:
„2. Pasiūlymo galiojimą užtikrinantis užstatas yra 15 % konkurso grąžinamosios išmokos naujausios didžiausios sumos, nustatytos produkto kodams ir paskirties šalims 1 straipsnio 1 dalyje.
Tačiau užstatas negali būti mažesnis kaip 6 eurai už 100 kilogramų.“
4 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2006 m. kovo 9 d.

Labels: 3
17